 **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΕΛΛΗΝΙΚΗ ΔΗΜΟΚΡΑΤΙΑ ΑΔΑ :** Ψ7ΕΣ465Ν6Φ-ΒΣ3

**ΝΟΜΟΣ ΔΩΔΕΚΑΝΗΣΟΥ** Ρόδος  **28-7-2017**

**ΝΠΔΔ ΄΄ΣΧΟΛΙΚΗ ΕΠΙΤΡΟΠΗ A/ΘΜΙΑΣ**

**ΕΚΠΑΙΔΕΥΣΗΣ ΔΗΜΟΥ ΡΟΔΟΥ ΄΄** Αριθ. Πρωτ: 151

Διεύθυνση :Νέα Αγορά – 1ος όροφος

Γραφείο 29- 85100 Ρόδος

Πληροφορίες :Φ. Χατζηελευθερίου

Τηλ : 22410-20521

E-mail :αsxoliki@rhodes.gr

**ΠΕΡΙΛΗΨΗ ΠΡΟΚΗΡΥΞΗΣ ΔΙΑΓΩΝΙΣΜΟΥ**

**( ΓΙΑ ΤΗΝ ΕΚΜΙΣΘΩΣΗ ΣΧΟΛΙΚΟΥ ΚΥΛΙΚΕΙΟΥ)**

Η Σχολική Επιτροπή Α/θμιας Εκπαίδευσης Δήμου Ρόδου προκηρύσσει δημόσιο πλειοδοτικό επαναληπτικό διαγωνισμό με σφραγισμένες προσφορές για την εκμίσθωση του σχολικού κυλικείου **Δημοτικού Σχολείου Σορωνής**, για εννέα (9 ) χρόνια και ειδικότερα από την ημερομηνία υπογραφής της Σύμβασης έως **30.6.2026**.

Ο Διαγωνισμός θα διεξαχθεί την **31-8-2017 , ημέρα Πέμπτη και ώρα 10:30 για το Δημοτικό Σχολείο Σορωνής** δημόσια, στα γραφεία της Γραμματείας της Σχολικής Επιτροπής (Νέα Αγορά – 1ος όροφος – γραφείο 29) ενώπιον των επιτροπών διενέργειας του διαγωνισμού.

**Δικαιολογητικά συμμετοχής** :

**Α. Δικαιολογητικά επί ποινή αποκλεισμού :**

α) Έγγραφη αίτηση με πλήρη στοιχεία του διαγωνιζομένου.

β) Έγγραφη οικονομική προσφορά που εμπεριέχει το προσφερόμενο ποσό σε ευρώ ετησίως για κάθε μαθητή.

γ) Πιστοποιητικό φορολογικής ενημερότητας.

δ) Πιστοποιητικό Εισαγγελίας ότι δεν είναι φυγόποινος ή φυγόδικος

ε) Πιστοποιητικό Ποινικού Μητρώου

ζ) Για τη συμμετοχή στο διαγωνισμό καταβάλλεται ποσό εγγύησης τρακοσίων ευρώ

( 300 € )

η) Πιστοποιητικό του ΕΦΕΤ (μη προαπαιτούμενο για την συμμετοχή στον διαγωνισμό αλλά απαραίτητη η προσκόμιση του από τον τελικό ανάδοχο εντός εύλογου χρονικού διαστήματος από την υπογραφή της σχετικής σύμβασης – Εγκύκλιος αρ. πρωτ. 4879/12.4.2017 Υπουργείου Αγροτικής Ανάπτυξης & Τροφίμων αναφορικά με ΄΄ Οδηγίες εφαρμογής της ΥΑ 14708/2007΄΄).

θ) Υπεύθυνη δήλωση του Ν. 1599/86 στην οποία να δηλώνεται ότι δεν είναι ανάδοχοι εκμετάλλευσης άλλου κυλικείου δημοσίου ή ιδιωτικού σχολείου .

ι) Ότι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του διαγωνισμού και ειδικότερα :

* Πιστοποιητικό περί μη πτώχευσης
* Δημοτική Ενημερότητα
* Βεβαίωση περί μη οφειλής προς την Δημοτική Επιχείρηση Ύδρευσης Αποχέτευσης Ρόδου ( ΔΕΥΑΡ ) .
* Βεβαίωση περί μη οφειλής στα ΝΠΔΔ , Σχολική Επιτροπή Α/θμιας

& Β/θμιας εκπ/σης Δήμου Ρόδου. (τυχόν οφειλές από προηγούμενη σύμβαση

μίσθωσης Σχολικού κυλικείου)

**Β. Δικαιολογητικά κατά περίπτωση :**

α) Πιστοποιητικό προϋπηρεσίας σε εκμίσθωση σχολικού κυλικείου από την

αντίστοιχη Σχολική Επιτροπή.

β) Πιστοποιητικό πολυτεκνίας από τον αρμόδιο φορέα.

γ) Πιστοποιητικό δημόσιας αρχής από το οποίο να προκύπτει η ιδιότητα γονέα

μονογονε̈ικής οικογένειας .

Για τη συμμετοχή των δημοτικών ή κοινοτικών νομικών προσώπων απαιτούνται όλα τα ανωτέρω δικαιολογητικά εκτός του πιστοποιητικού Εισαγγελίας, της υπεύθυνης δήλωσης του Ν. 1599/86 και του αποσπάσματος ποινικού μητρώου. Απαιτείται όμως, επιπλέον αποδεικτικό έγγραφο του εξουσιοδοτούμενου να συμμετάσχει στο διαγωνισμό ατόμου. Τα δημοτικά ή κοινοτικά πρόσωπα που συμμετέχουν πρέπει να έχουν την δυνατότητα λειτουργίας σχολικών κυλικείων εκ του καταστατικού τους.

Τα δικαιολογητικά θα υποβάλλονται στις αρμόδιες για τη διενέργεια του διαγωνισμού Επιτροπές μέσω της Γραμματείας της Σχολικής Επιτροπής, στην Νέα Αγορά - 1ος όροφος- Γραφείο 29 – 85100 Ρόδος , όπου και θα πρωτοκολλούνται.

Οι ενδιαφερόμενοι μπορούν να λάβουν πληροφορίες καθώς και πλήρες τεύχος της διακήρυξης ,προσερχόμενοι κατά τις εργάσιμες ημέρες και ώρες στα γραφεία της Γραμματείας της Σχολικής Επιτροπής Α/θμιας Εκπ/σης Δήμου Ρόδου (Νέα Αγορά – 1ος όροφος – Γραφείο 29)- αρμόδια υπάλληλος κα Φόνη Χατζηελευεθρίου .

Ο ΠΡΟΕΔΡΟΣ

Της Σχολικής Επιτροπής

Α/θμιας Εκπαίδευσης

Δήμου Ρόδου

ΚΟΥΡΤΗΣ ΙΩΑΝΝΗΣ